Դուգլաս Լուիս

**Դուգլաս Լուիս** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Աստոն Վիլլայի և Բրազիլիայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Վասկո դա Գամա
Դուգլաս Լուիսը Վասկո դա Գամայի ակադեմիայի սան է։ Իր պրոֆեսիոնալ դեբյուտը նշեց 2016 թվականի օգոստոսի 27-ին՝ փոխարինման մտնելով Տուպիի դեմ խաղում։ Իր առաջին գոլը խփեց օգոստոսի 31-ին՝ Վիլա Նովայի դեմ խաղում։ Սեպտեմբերի 26-ին Դուգլաս Լուիսը երկարաձգեց իր պայմանագիրը ակումբի հետ մինչև 2019 թվականը։ 2016 թվականին Վասկո դա Գաման տեղափոխվեց Սերիա A։ Իր առաջին գոլը Բրազիլիայի առաջնությունում խփեց 2017 թվականի հունիսի 11-ին՝ Սպորտ Ռեսիֆիի դեմ խաղում։ Վասկո դա Գամայի կազմում Դուգլաս Լուիսը անցկացրեց 39 հանդիպում՝ դառնալով 5 գոլի հեղինակ։

### Մանչեսթեր Սիթի
2017 թվականի հուլիսի 15-ին Դուգլաս Լուիսը 5 տարվա պայմանագիր կնքեց Մանչեսթեր Սիթիի հետ։ Օգոստոսի 1-ին նա վարձավճարով միացավ Ժիրոնային։ Իր դեբյուտը Լա Լիգայում նշեց օգոստոսի 26-ին՝ փոխարինման մտնելով Մալագայի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 23-ին՝ Բարսելոնայի դեմ խաղում։ 2018 թվականի օգոստոսի 31-ին Դուգլաս Լուիսը 1 տարվա վարձավճարով վերադարձավ Ժիրոնա։ Ակումբի կազմում անցկացրած 2 մրցաշրջաններում բրազիլացին մասնակցեց 46 հանդիպման։ Դուգլաս Լուիսը լքեց Մանչեսթեր Սիթին, որովհետև 2 տարի շարունակ չկարողացավ ստանալ աշխատանքային թույլտվություն։

### Աստոն Վիլլա
2019 թվականի հուլիսի 25-ին Դուգլաս Լուիսը 15 միլիոն ֆունտ ստերլինգի դիմաց տեղափոխվեց Աստոն Վիլլա։ Իր դեբյուտը ակումբի կազմում նշեց օգոստոսի 10-ին՝ փոխարինման մտնելով Տոտենհեմ Հոտսպուրի դեմ խաղում։ Պրեմիեր Լիգայում իր առաջին գոլը խփեց օգոստոսի 17-ին՝ Բորնմութի դեմ խաղում։ Հոկտեմբերի 5-ին Դուգլաս Լուիսը գոլ խփեց Նորվիչ Սիթիի դեմ խաղում՝ օգնելով իր թիմին հաղթել 5-1 հաշվով։

## Միջազգային կարիերա
Դուգլաս Լուիսը ներկայացրել է Բրազիլիան տարբեր տարիքային երիտասարդական հավաքականներում։ 2017 թվականին նա մինչև 20 տարեկանների երիտասարդական թիմի հետ մասնակցեց Հարավային Ամերիկայի առաջնությանը։ 2019 թվականին Դուգլաս Լուիսը որպես Մ23 հավաքականի ավագ մասնակցեց Տուլոնի առաջնությանը՝ օգնելով Բրազիլիային հաղթել մրցաշարը և ճանաչվելով առաջնության լավագույն ֆուտբոլիստ։

Բրազիլիայի ազգային հավաքական Դուգլաս Լուիսը առաջին անգամ հրավիրվեց 2019 թվականի հոկտեմբերի 25-ին՝ Արգենտինայի և Հարավային Կորեայի դեմ խաղերի համար։ Իր դեբյուտը ազգային հավաքականում նշեց նոյեմբերի 19-ին՝ փոխարինելով Արթուր Մելոյին Հարավային Կորեայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 31-ի դրությամբ*

### Միջազգային վիճակագրություն
*2019 թվականի դեկտեմբերի 31-ի դրությամբ*

## Նվաճումներ
### Միջազգային
**Բրազիլիա Մ23**

* Տուլոնի առաջնություն. 2019

### Անհատական
* Լիգա Կարիոկայի խորհրդանշական հավաքական. 2017
* Տուլոնի առաջնության լավագույն ֆուտբոլիստ. 2019

## Ծանոթագրություններ

## Արտաքին հղումներ
* Դուգլաս Լուիսի պաշտոնական Ֆեյսբուքի էջը
* Դուգլաս Լուիսի պաշտոնական Տվիտերի էջը
* Դուգլաս Լուիսի պաշտոնական Ինստագրամի էջը
* Դուգլաս Լուիսը transfermarkt-ում
* Դուգլաս Լուիսը soccerbase.com-ում
* Դուգլաս Լուիսը WhoScored.com կայքում
* Դուգլաս Լուիսը Աստոն Վիլլայի պաշտոնական կայքում
* Դուգլաս Լուիսը Պրեմիեր Լիգայի պաշտոնական կայքում

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ